techiaith/cofnodycynulliad_en-cy huggingface dataset:
English: Thank you, Cabinet Secretary. Can I say, I was greatly encouraged by a report last week that highlighted the positive signs of growth in my own constituency of Merthyr Tydfil and Rhymney? We have a new factory - General Dynamics - at Pentrebach, bringing in 250 new jobs, high-quality jobs, into the area, and 150 new jobs to EE in Merthyr. And the report also quoted a local restaurant owner, who said, 'Merthyr still has its rich industrial heritage, but the town is developing into a modern commercial hub, with lots to offer locals and visitors'. That is something that I would totally agree with. However, what I think we all appreciate, Cabinet Secretary, is that, alongside new jobs from larger companies, the economic prosperity for areas like Merthyr Tydfil and Rhymney will be best secured by also encouraging new small and medium enterprises to come into the area. With the right support, such companies can become rooted in the communities and, if successful, can produce good-quality, well-paid and long-term employment. So, would the Cabinet Secretary agree with me that support to small businesses, through the extension of the small business rate relief scheme, and the launch of the growth and prosperity fund, could be key components in achieving this?
Welsh: Diolch, Ysgrifennydd y Cabinet. A gaf fi ddweud fy mod wedi fy nghalonogi'n fawr gan adroddiad yr wythnos ddiwethaf a oedd yn amlygu arwyddion cadarnhaol o dwf yn fy etholaeth i, sef Merthyr Tudful a Rhymni? Mae gennym ffatri newydd - General Dynamics - ym Mhentre-bach, sy'n dod â 250 o swyddi newydd i'r ardal, swyddi o ansawdd uchel, a 150 o swyddi newydd i EE ym Merthyr. Roedd yr adroddiad hefyd yn dyfynnu perchennog bwyty lleol, a ddywedodd, Mae cyfoeth o dreftadaeth ddiwydiannol yn parhau i fod ym Merthyr Tudful, ond mae'r dref yn datblygu i fod yn ganolbwynt masnachol modern, gyda llawer i'w gynnig i bobl leol ac ymwelwyr. Mae hynny'n rhywbeth y byddwn yn cytuno'n gryf ag ef. Fodd bynnag, credaf ein bod i gyd yn sylweddoli, Ysgrifennydd y Cabinet, mai'r ffordd orau o sicrhau ffyniant economaidd ardaloedd fel Merthyr Tudful a Rhymni, ochr yn ochr â swyddi newydd gan gwmnïau mwy o faint, yw annog mentrau bach a chanolig newydd i ddod i'r ardal hefyd. Gyda'r cymorth cywir, gall cwmnïau o'r fath ymwreiddio yn y cymunedau, ac os ydynt yn llwyddiannus, gallant ddarparu cyflogaeth hirdymor o ansawdd uchel gyda chyflogau da. Felly, a fyddai Ysgrifennydd y Cabinet yn cytuno y gallai cymorth i fusnesau bach, drwy ymestyn y cynllun rhyddhad ardrethi busnesau bach, a lansio'r gronfa twf a ffyniant, fod yn elfennau allweddol ar gyfer cyflawni hyn?
English: I have highlighted the problem whereby businesses in the Môn enterprise zone were failing to make bids for a reduction in their business rates. I made that point to his predecessor, and I was very grateful to her for acknowledging that there was a problem and for opening a new window for making an application for a reduction. However, it appears that the problem remains. So, what intention does the Cabinet Secretary have to ensure that small businesses can take advantage of what they had expected to be able to advantage of in moving to an enterprise zone, which includes a reduction in business rates?
Welsh: Mi dynnais i sylw rhagflaenydd yr Ysgrifennydd Cabinet at broblem lle roedd busnesau bach yn mharth menter Môn yn methu â gwneud cais am ostyngiad yn eu hardrethi busnes. Roeddwn i'n ddiolchgar iawn iddi hi am gydnabod bod yna broblem ac am agor ffenest newydd ar gyfer gwneud cais am ostyngiad. Mae'n ymddangos eto rŵan bod yr un broblem yn parhau. Felly, pa fwriad sydd gan yr Ysgrifennydd Cabinet i sicrhau bod busnesau bach yn gallu manteisio ar yr hyn roedden nhw wedi disgwyl gallu manteisio arno fo o symud i barth menter, yn cynnwys, wrth gwrs, gostyngiad mewn ardrethi busnes?
English: Well, indeed they should take advantage of this scheme, and I will endeavour to raise it not just with the local authority and their economic development unit, but also with the chair of the enterprise zone, when I next meet with them.
Welsh: Wel, dylent fanteisio ar y cynllun hwn yn wir, a byddaf yn ymdrechu i'w drafod nid yn unig gyda'r awdurdod lleol a'u huned datblygu economaidd, ond hefyd gyda chadeirydd yr ardal fenter, pan fyddaf yn cyfarfod â hwy nesaf.
English: Cabinet Secretary, you'll be aware that the Federation of Small Businesses Wales is calling for the creation of a Wales small business administration, which they believe will provide a better solution to fostering growth in indigenous SMEs in Wales. Can you tell us what consideration the Welsh Government has given to that specific proposal?
Welsh: Ysgrifennydd y Cabinet, fe fyddwch yn ymwybodol fod Ffederasiwn Busnesau Bach Cymru yn galw am greu gweinyddiaeth ar gyfer busnesau bach Cymru, gan eu bod yn credu y bydd hynny'n darparu gwell ateb i feithrin twf busnesau bach a chanolig cynhenid Cymru. A allwch ddweud wrthym pa ystyriaeth y mae Llywodraeth Cymru wedi'i rhoi i'r cynnig penodol hwnnw?
English: Well, Business Wales has been incredibly successful in assisting SMEs across Wales, and does pretty much what the FSB proposes for their model. If I could just highlight the success of Business Wales, in the year to date, 3,638 individuals and businesses have been supported with business advice, and, as a result, Business Wales is on course to achieve its target of 5,000 new jobs for the year. In addition, Business Wales continues to see high levels of enquiry - something in the region of 18,000 - which is driven by the refreshed service, including the Accelerated Growth Programme and the new businesses online support service. Now, that has delivered more than 8,000 new registered users.
Welsh: Wel, mae Busnes Cymru wedi bod yn anhygoel o lwyddiannus yn cynorthwyo busnesau bach a chanolig ledled Cymru, gan wneud yr hyn y mae'r Ffederasiwn Busnesau Bach yn ei argymell ar gyfer eu model, fwy neu lai. Os caf dynnu sylw at lwyddiant Busnes Cymru, hyd yma eleni, mae 3,638 o unigolion a busnesau wedi cael eu cynorthwyo â chyngor busnes, ac o ganlyniad i hynny, mae Busnes Cymru ar y trywydd iawn i gyrraedd ei darged o 5,000 o swyddi newydd ar gyfer y flwyddyn. Yn ogystal, mae Busnes Cymru yn parhau i weld lefelau uchel o ymholiadau - oddeutu 18,000 - sy'n cael ei hybu gan y gwasanaeth ar ei newydd wedd, gan gynnwys y Rhaglen Cyflymu Twf a'r gwasanaeth cymorth ar-lein i fusnesau newydd. Nawr, mae hynny wedi darparu dros 8,000 o ddefnyddwyr cofrestredig newydd.
English: Cabinet Secretary, the biggest support the Welsh Government could give to small businesses across Wales, particularly those operating on our high streets, would be to level the playing field. Large out-of-town developments and supermarkets have the advantage of ample free parking, whereas small businesses operating on our high streets do not have that luxury. What assistance can the Welsh Government offer to councils across Wales to enable them to offer some free parking in our town centres?
Welsh: Ysgrifennydd y Cabinet, y gefnogaeth fwyaf y gallai Llywodraeth Cymru ei rhoi i fusnesau bach ledled Cymru, yn enwedig y rhai sy'n gweithredu ar ein stryd fawr, fyddai sicrhau chwarae teg. Mae gan ddatblygiadau mawr ac archfarchnadoedd ar gyrion y dref ddigonedd o leoedd parcio am ddim, ond nid yw'r fantais honno gan fusnesau bach sy'n gweithredu ar ein stryd fawr. Pa gymorth y gall Llywodraeth Cymru ei gynnig i gynghorau ledled Cymru er mwyn eu galluogi i gynnig rhywfaint o barcio am ddim yng nghanol ein trefi?
English: It is very much an issue for local authorities to consider, but also it's something that business improvement districts can give great consideration to. And I think, where they have been operating, there's been considerable success, demonstrated by an increase in many cases in footfall within town centres. So, it's very much something that local authorities and, indeed, town councils can consider as part of the way of attracting more business to their locations.
Welsh: Mater i awdurdodau lleol ei ystyried yw hyn i raddau helaeth, ond mae'n rhywbeth y gall ardaloedd gwella busnes ei ystyried o ddifrif hefyd. Ac yn yr ardaloedd y maent wedi bod yn gweithredu ynddynt, credaf fod cryn lwyddiant wedi bod, a gellir gweld hynny mewn sawl achos yn y cynnydd a welwyd yn nifer yr ymwelwyr â chanol trefi. Felly, mae'n rhywbeth y gall yr awdurdodau lleol, ac yn wir, y cynghorau tref ei ystyried fel rhan o'r ffordd o ddenu rhagor o fusnes i'w lleoliadau.
English: A business in my constituency, AIC Steel Ltd, went into administration yesterday. With redundancy hanging over the heads of 120 workers, what assurances can the Cabinet Secretary give me, the workforce and trade unions that every avenue is being looked at to support the workers through this very difficult time?
Welsh: Aeth busnes yn fy etholaeth i, AIC Steel Ltd, i ddwylo'r gweinyddwyr ddoe. Gyda'r bygythiad o ddiswyddiadau'n wynebu 120 o weithwyr, pa sicrwydd y gall Ysgrifennydd y Cabinet ei roi i mi, i'r gweithlu ac i'r undebau llafur fod pob llwybr yn cael ei ystyried i gefnogi'r gweithwyr drwy'r cyfnod anodd hwn?
English: Can I thank the Member for her question and say that my sympathies go to all those affected by this morning's news? We are doing everything we can to support the entire steel industry in Wales, and we've previously engaged with this company. We've offered the company access to Welsh Government initiatives, including the apprenticeship scheme, which is run by Coleg Gwent, the knowledge transfer partnership and the Graduate Opportunities Wales scheme, as well as the Sell2Wales initiative. Despite several attempts by both my own officials and Newport City Council to meet to discuss possible avenues of support, I'm afraid to say that the company's been reluctant to meet. Careers Wales and Jobcentre Plus are contacting the company to see what assistance can be offered. I will also be meeting with the general secretary of Unite the Union tomorrow to discuss this matter, and I'll be contacting the administrators to urge them to liaise with the trade unions.
Welsh: A gaf fi ddiolch i'r Aelod am ei chwestiwn a dweud fy mod yn cydymdeimlo â phawb yr effeithir arnynt gan y newyddion y bore yma? Rydym yn gwneud popeth a allwn i gefnogi'r diwydiant dur yng Nghymru yn ei gyfanrwydd, a buom yn ymwneud â'r cwmni hwn o'r blaen. Rydym wedi cynnig mynediad i'r cwmni at fentrau Llywodraeth Cymru, gan gynnwys y cynllun prentisiaeth a weithredir gan Goleg Gwent, y bartneriaeth trosglwyddo gwybodaeth a'r cynllun Cyfleoedd i Raddedigion Cymru, yn ogystal â'r fenter GwerthwchiGymru. Er gwaethaf sawl ymgais gan fy swyddogion a Chyngor Dinas Casnewydd i gyfarfod i drafod ffynonellau cefnogaeth posibl, rwy'n ofni nad yw'r cwmni wedi bod yn barod i gyfarfod. Mae Gyrfa Cymru a Canolfan Byd Gwaith yn cysylltu â'r cwmni i weld pa gymorth y gellir ei gynnig. Byddaf hefyd yn cyfarfod ag ysgrifennydd cyffredinol undeb Unite yfory i drafod y mater hwn, a byddaf yn cysylltu â'r gweinyddwyr i'w hannog i gysylltu â'r undebau llafur.
English: Questions now from the party spokespeople, and first of all this week, UKIP spokesperson, David Rowlands.
Welsh: Cwestiynau nawr i lefarwyr y pleidiau, ac yn gyntaf yr wythnos yma, llefarydd UKIP, David Rowlands.
English: Yes. Discussions are ongoing between the Circuit of Wales and my officials.
Welsh: Gwnaf. Mae trafodaethau yn parhau rhwng Cylchffordd Cymru a fy swyddogion.
English: Okay. I understand that a petition has been handed to the Secretary from local constituents demanding some movement by the Government. Can the Cabinet Secretary comment on this?
Welsh: Iawn. Deallaf fod deiseb wedi'i chyflwyno i'r Ysgrifennydd gan etholwyr lleol yn mynnu rhywfaint o symud gan y Llywodraeth. A all Ysgrifennydd y Cabinet roi sylwadau ar hyn?
English: Yes. We've received the petition from the Petitions Committee, which my officials have viewed, and we have responded to the Chair of the Petitions Committee, as requested.
Welsh: Gallaf. Rydym wedi cael y ddeiseb gan y Pwyllgor Deisebau, ac mae fy swyddogion wedi'i gweld, ac rydym wedi ymateb i Gadeirydd y Pwyllgor Deisebau, yn ôl y gofyn.
English: Given that his hugely exciting project was first promulgated some eight years ago, does the Cabinet Secretary not agree with me that constituents across the whole of the Heads of the Valleys region are fully justified in venting their frustration, given that far from the construction actually commencing, a final decision on the go-ahead for this project has still yet to made?
Welsh: O ystyried bod y prosiect hynod gyffrous hwn wedi cael ei gyhoeddi gyntaf oddeutu wyth mlynedd yn ôl, onid yw Ysgrifennydd y Cabinet yn cytuno â mi fod etholwyr ledled rhanbarth Blaenau'r Cymoedd yn hollol iawn i leisio'u rhwystredigaeth, o gofio nad yw'r penderfyniad terfynol i roi golau gwyrdd i'r prosiect hwn wedi'i wneud eto, heb sôn am ddechrau ar y gwaith adeiladu mewn gwirionedd?
English: I very much hope that the developers are able to live up to their promise of being able to deliver this project with the necessary private sector funding. As I say, discussions are ongoing with my officials. When I discussed the matter in the summer with the developers, they were confident of being able to reach the criteria that was set and we await a formal submission from them, which we can then consider.
Welsh: Gobeithiaf yn fawr y gall y datblygwyr gadw at eu haddewid o allu cyflawni'r prosiect gyda'r cyllid angenrheidiol o'r sector preifat. Fel y dywedais, mae trafodaethau'n parhau gyda fy swyddogion. Pan drafodais y mater gyda'r datblygwyr dros yr haf, roeddent yn hyderus o allu bodloni'r meini prawf a osodwyd, ac rydym yn aros am gyflwyniad ffurfiol ganddynt er mwyn i ni ei ystyried.
English: The programme for government has a commitment to develop a new not-for-profit rail franchise for Wales. I'm not only the one, I think, that's tried and failed so far to understand what this actually means. The policy director of Arriva Wales, speaking to the Welsh Affairs Select Committee recently, said, 'I do not feel I have ever seen an explanation of what this concept was'. There are four for-profit companies at the moment preparing to bid for the Wales rail franchise when the current term comes to an end. Are they wasting their time, and is it the Government's intention to use Transport for Wales, which is currently about five people in Treforest, to bid as part of the franchise competition?
Welsh: Mae'r rhaglen lywodraethu'n cynnwys ymrwymiad i ddatblygu masnachfraint rheilffyrdd ddielw newydd i Gymru. Ni chredaf mai fi yw'r unig un sydd wedi ceisio deall, ac wedi methu deall hyd yn hyn, beth y mae hyn yn ei olygu mewn gwirionedd. Dywedodd cyfarwyddwr polisi Arriva Cymru, wrth siarad â'r Pwyllgor Dethol ar Faterion Cymreig yn ddiweddar, Nid wyf yn teimlo fy mod erioed wedi gweld esboniad o'r cysyniad hwn. Ar hyn o bryd, mae pedwar cwmni er elw yn paratoi i wneud cais am fasnachfraint rheilffyrdd Cymru pan ddaw'r cyfnod presennol i ben. A ydynt yn gwastraffu eu hamser, ac ai bwriad y Llywodraeth yw defnyddio Trafnidiaeth Cymru, sef tua phump o bobl yn Nhrefforest ar hyn o bryd, i wneud cais fel rhan o'r gystadleuaeth am y fasnachfraint?
English: Transport for Wales itself is a not-for-profit organisation, which will be in charge of all elements of the franchise, including all concessions. Just as with any charity or, indeed, organisation, such as Transport for London, they will be able to manage the franchise in such a way that ensures that there can be a split between the actual delivery partner and the other concessions such as refreshments and ticketing to ensure that, where it is possible, we're able to have not-for-profit organisations operating those concessions, but where we could also have capped profits, so that that prevents leakage with the delivery partner.
Welsh: Mae Trafnidiaeth Cymru ei hun yn sefydliad dielw a fydd yn gyfrifol am bob elfen o'r fasnachfraint, gan gynnwys yr holl gonsesiynau. Fel gydag unrhyw elusen, neu yn wir, unrhyw sefydliad, megis Transport for London, byddant yn gallu rheoli'r fasnachfraint mewn modd sy'n sicrhau rhaniad rhwng y partner cyflenwi ei hun a'r consesiynau eraill megis lluniaeth a thocynnau i sicrhau, lle y bo'n bosibl, y gallwn gael sefydliadau dielw i weithredu'r consesiynau hynny, ond lle y gallem gael elw wedi'i gapio hefyd, er mwyn i hynny atal colledion gyda'r partner cyflenwi.
English: It seems to me, Llywydd, a bit like the tax cut that we were offered the other day. This is a not-for-profit operator in name only. One of the other commitments in the programme is to create a Wales development bank, which was born out of dissatisfaction with the way in which Finance Wales was being run. We now know that Finance Wales is bidding to deliver the new Wales development bank. One of those criticisms by the access to finance review group was that Finance Wales were managing funds wholly outside of Wales, diverting their attention from their primary purpose and effectively operating as a quasi-private company. Can I ask the Cabinet Secretary if he is aware that Finance Wales is currently bidding to run the Northern Powerhouse investment fund? Isn't this completely inconsistent with the recommendations in terms of the development bank that it's bidding now to run as well? Would he reconvene the access to finance task group so that they can review the business plan that Finance Wales are putting forward so that we can see that it is consistent with the recommendations that were actually supported by a resolution of this Assembly?
Welsh: Ymddengys i mi, Lywydd, fod hyn yn debyg i'r toriad treth a gynigwyd i ni'r diwrnod o'r blaen. Cwmni dielw mewn enw'n unig yw hwn. Un o'r ymrwymiadau eraill yn y rhaglen yw creu banc datblygu Cymru, a ddeilliodd o anfodlonrwydd â'r ffordd y câi Cyllid Cymru ei weithredu. Gwyddom bellach fod Cyllid Cymru yn gwneud cais i ddarparu banc datblygu newydd Cymru. Un feirniadaeth o'r fath gan y grŵp adolygu mynediad at gyllid oedd bod Cyllid Cymru yn rheoli cyllid yn gyfan gwbl y tu allan i Gymru, gan ddargyfeirio eu sylw oddi wrth eu prif ddiben a gweithredu fel cwmni lled-breifat i bob pwrpas. A gaf fi ofyn i Ysgrifennydd y Cabinet a yw'n ymwybodol fod Cyllid Cymru yn gwneud cais ar hyn o bryd i weithredu cronfa fuddsoddi Northern Powerhouse? Onid yw hyn yn gwbl anghyson â'r argymhellion o ran y banc datblygu y mae yn awr yn gwneud cais i'w weithredu hefyd? A wnaiff ailgynnull y grŵp gorchwyl mynediad at gyllid fel y gallant adolygu'r cynllun busnes y mae Cyllid Cymru yn ei gyflwyno, er mwyn i ni allu gweld a yw'n gyson â'r argymhellion a gefnogwyd mewn gwirionedd gan benderfyniad a wnaed gan y Cynulliad hwn?
English: First, just going back to Transport for Wales, Transport for Wales reflects a model that is Transport for London, which I'm sure you would not argue is anything other than a not-for-profit organisation. In terms of Finance Wales, the member criticises Finance Wales, but if we actually look at the figures for Finance Wales for the most recent period available, we'll see that last year was a record year in which they invested £45 million in Welsh businesses. This year, they're already indicating they will surpass this record, having invested more than £17 million to the end of July, compared against just over £13 million last year. This reflects year-to-date performance exceeding targets by 28 per cent. In terms of performance on job creation, the year-to-date performance shows that it's up 153 per cent on last year and they're set to exceed their target of 3,186 jobs. This represents a record jobs performance for Finance Wales.
Welsh: Yn gyntaf, i ddychwelyd at Trafnidiaeth Cymru, mae Trafnidiaeth Cymru yn adlewyrchu model Transport for London, ac rwy'n siŵr na fyddech yn dadlau nad yw hwnnw'n unrhyw beth ond sefydliad dielw. O ran Cyllid Cymru, mae'r aelod yn beirniadu Cyllid Cymru, ond os edrychwn ar y ffigurau ar gyfer Cyllid Cymru am y cyfnod mwyaf diweddar sydd ar gael, fe welwn mai y llynedd oedd y flwyddyn orau erioed a'u bod wedi buddsoddi £45 miliwn mewn busnesau yng Nghymru. Eleni, maent eisoes yn nodi y byddant yn rhagori ar hyn, ar ôl buddsoddi dros £17 miliwn hyd at ddiwedd mis Gorffennaf, o'i gymharu ag ychydig dros £13 miliwn y llynedd. Dengys hyn fod perfformiad y flwyddyn hyd yn hyn 28 y cant yn uwch na'r targedau. O ran perfformiad mewn perthynas â chreu swyddi, dengys perfformiad y flwyddyn hyd yn hyn ei fod 153 y cant yn uwch na'r llynedd a'u bod ar y trywydd iawn i ragori ar eu targed o 3,186 o swyddi. Dyma'r perfformiad gorau erioed gan Cyllid Cymru o ran swyddi.
English: I would gently say to the Cabinet Secretary that it would be helpful if he answered the questions that were actually put to him and not simply read out his notes. I take it from his answer that he wasn't aware that Finance Wales is breaking the spirit of the recommendations of his own Government's access to finance review by continually bidding to run funds outside of Wales. He will know that we're in challenging economic times - [Interruption.] I'd give way to the Cabinet Secretary, if I were allowed to under Standing Orders. He'll know that we are in very challenging economic times. Isn't it time for the Welsh Government to put its foot on the accelerator rather than the break? We heard about the delay with the Circuit of Wales. The Government apparently is weighing up whether it wants to support the Egin project in Carmarthen. Two and a half years into the 2014-20 structural funds programme, we haven't seen a single pound of capital investment on the ground in Carmarthenshire. The same is true in most parts of Wales, because the Welsh European Funding Office is still grinding with the same bureaucratic inertia as before. There's been talk of a steel innovation centre - badly needed as a result of the news that we've heard from Newport. But where is it? Now we hear the transatlantic connector that was promised as part of the bid for the Swansea city region may be at risk as well. Macro caution, micro complacency, delaying big decisions and making a mess of the small ones. Doesn't Wales deserve better?
Welsh: Byddwn yn dweud yn gwrtais wrth Ysgrifennydd y Cabinet y byddai'n ddefnyddiol pe bai'n ateb y cwestiynau a ofynnir iddo yn hytrach nag adrodd ei nodiadau. Rwy'n cymryd o'i ateb nad oedd yn ymwybodol fod Cyllid Cymru yn mynd yn groes i ysbryd yr argymhellion yn adolygiad ei Lywodraeth ei hun o fynediad at gyllid drwy wneud ceisiadau cyson i weithredu cronfeydd y tu allan i Gymru. Bydd yn ymwybodol ein bod mewn cyfnod economaidd heriol - [Torri ar draws.] Byddwn yn ildio i Ysgrifennydd y Cabinet pe caniateid i mi wneud hynny o dan y Rheolau Sefydlog. Bydd yn ymwybodol ein bod mewn cyfnod economaidd heriol iawn. Onid yw'n bryd i Lywodraeth Cymru roi ei throed ar y sbardun yn hytrach na'r brêc? Clywsom am yr oedi gyda Cylchffordd Cymru. Ymddengys bod y Llywodraeth yn pwyso a mesur a yw'n dymuno cefnogi prosiect Egin yng Nghaerfyrddin. Ddwy flynedd a hanner i mewn i raglen cronfeydd strwythurol 2014-20, nid ydym wedi gweld yr un bunt o fuddsoddiad cyfalaf ar lawr gwlad yn Sir Gaerfyrddin. Mae'r un peth yn wir yn y rhan fwyaf o Gymru, am fod Swyddfa Cyllid Ewropeaidd Cymru yn dal i barhau â'r un llesgedd biwrocrataidd ag o'r blaen. Bu sôn am ganolfan arloesi dur - sydd ei hangen ar frys o ganlyniad i'r newyddion a glywsom o Gasnewydd. Ond ble mae honno? Nawr, clywn y gallai'r cysylltydd trawsiwerydd a addawyd fel rhan o'r cynnig ar gyfer dinas-ranbarth Abertawe fod mewn perygl hefyd. Pwyll ar lefel macro, hunanfodlonrwydd ar lefel micro, oedi rhag gwneud penderfyniadau mawr a gwneud llanast o'r rhai bach. Onid yw Cymru'n haeddu gwell?